கேள்வி: சங்ககால இலங்கை பற்றி விளக்கவும்.
பதில்: சங்ககால இலங்கை என்னும் இக்கட்டுரை சங்க நூல்களினூடாகவும் பிறவாறும் கிடைக்கும் அக்காலத்து இலங்கை பற்றிய தகவல்களை விளக்குகிறது. இலங்கை, ஈழம் (சொல்விளக்கம்) என்பன பழந்தமிழ்ச் சொற்கள். இலங்கை என்னும் சொல்லுக்கு ‘ஒளி பொருந்திய நாடு’ இலங்கு = ஒளிர் என்பதும், ஈழம் என்னும் சொல்லுக்குக் ‘கிழக்குநாடு’ கிழக்கு > கீழ்த்திசை > கீழ் ஈழம் என்பதும் பொருள். இதன் சங்ககால நிலையினை அக்கால இலக்கியங்கள் குறிப்பிடுகின்றன.
கேள்வி: சங்ககால இலங்கை - ஈழத்துச் சங்க காலப் புலவர் குறித்து விரிவாக சொல்லுங்கள்.
பதில்: ஈழத்துப் பூதன்தேவனார் என்னும் புலவரின் ஏழு பாடல்கள் சங்கநூல் தொகுப்பில் இடம்பெற்றுள்ள. இவை எல்லாமே அகத்திணைப் பாடல்கள். அக்கால அரசர்கள் யாரையும் இவர் பாடவில்லை என்பதை எண்ணும்போது, இவரை ஈழத்திலிருந்து தமிழ்நாட்டுக்கு வந்து வாழ்ந்தவர் எனக் கொள்வதை விட, ஈழத்தில் இருந்துகொண்டு இவர் பாடிய பாடல்கள் தொகுப்பில் சேர்க்கப்பட்டுள்ளன எனக் கொள்வது மேலானது எனத் தோன்றுகிறது.
கேள்வி: சங்ககால இலங்கை - தொன்மாவிலங்கை என்பது என்ன?
பதில்: இலங்கையைச் சங்கப் பாடல்கள் குறிப்பிடுகின்றன. சிறுபாணாற்றுப்படை இலங்கையைத் ‘தொன்மாவிலங்கை’ இன்று குறிப்பிடுகிறது. சிலப்பதிகாரம் இதனை வழிமொழிந்து ‘தொல் இலங்கை’ என்று குறிப்பிடுகிறது.
கேள்வி: சங்ககால இலங்கை - இராமன், சீதை பற்றிய குறிப்புகள் என்பது என்ன?
பதில்: இராமன் இலங்கையை வென்ற செய்தியைத் தமிழின் பழமையான நூல்கள் குறிப்பிடுகின்றன. சங்கப் பாடல்களில் இராமாயணம் சோ அரணும் போர் மடியத் தொல் இலங்கைக் கட்டு அழித்த சேவகன் சீர் சேளாத செவி என்ன செவியே (சிலப்பதிகாரம், 17 ஆய்ச்சியர் குரவை) பொலந் தார் இராமன் துணையாகப் போதந்து, இலங்கைக் கிழவற்கு இளையான், இலங்கைக்கே பேர்ந்து இறை ஆயதூஉம் பெற்றான்;-பெரியாரைச் சார்ந்து கெழீஇயிலார் இல் (பழமொழி 92)
கேள்வி: சங்ககால இலங்கை - ஈழம் வென்ற கிள்ளி பற்றி நீங்கள் என்ன அறிந்துள்ளீர்கள்?
பதில்: உறையூரைத் தலைநகராகக் கொண்டு ஆண்ட சோழமன்னன் கிள்ளி காஞ்சிபுரத்தையும், தஞ்சாவூரையும், ஈழத்தையும் தாக்கிப் போரிட்டான் என முத்தோள்ளாயிரம் என்னும் நூல் குறிப்பிடுகிறது. தஞ்சைச்சோழர் பற்றிக் குறிப்பிடும் இந்த நூல் சங்ககாலத்துக்குப் பின் ஒன்பதாம் நூற்றாண்டுக்கு முன் நோன்றியது. கச்சி ஒருகால் மிதியா ஒருகாலால் தத்துநீர்த் தண்ணுஞ்சை தான்மிதியாப்-பிற்றையும் ஈழம் ஒருகால் மிதியா வருமேநங் கோழியர்கோக் கிள்ளி களிறு! (முத்தொள்ளாயிரம்)
கேள்வி: சங்ககால இலங்கை - ஈழத்துப் பிராமி கல்வெட்டு குறித்து விரிவாக சொல்லுங்கள்.
பதில்: வெல்லாவெளிப் பிராமி எழுத்துக் கல்வெட்டு ஒன்று ‘பருமக நாவிக’ என்று ஒருவன் பெயரைக் குறிப்பிடுகிறது. இது ‘பெருமகன் நாவிகன்’ என்னும் தமிழ் வடிவத்தின் சிதைவு. நாவாய் வணிகத் தலைவன் நாவிகன். சிலப்பதிகாரம் நாவாய் கணிகத் தலைவனை ‘நாய்கன்’ எனக் குறிப்பிடுகிறது. இது கிறிஸ்து காலத்துக்கு முன்பே ஈழநாட்டில் தமிழ் புழக்கத்தில் இருந்த்தை மெய்ப்பிக்கிறது.
கேள்வி: சங்ககால இலங்கை - ஈழத்துச் சொற்கள் குறித்து விரிவாக சொல்லுங்கள்.
பதில்: ஈழத்துத் தமிழ்ச்சொற்கள் தமிழின் திசைச்சொற்களாகக் கொள்ளப்பட்டன. செந்தமிழ் பேசப்பட்ட நிலம் எது என்பதில் 12 ஆம் நூற்றாண்டுக்குப் பின்னர் வாழ்ந்த இலக்கண உரையாசிரியர்களிடையே கருத்து வேறுபாடுகள் நிலவிவந்தபோதிலும், செந்தமிழ் பேசப்பட்ட நிலத்தின் நாலாத் திசைகளிலும் உள்ள நிலத்தில் பேசப்பட்ட சில மாற்றுச்சொற்களை அவர்கள் திசைச்சொல் என்று காட்டினர். நாலாத் திசைகளிலும் இருந்த நிலங்களை அவர்கள் இரு வகையாகக் கொண்டனர். ஒன்று செந்தமிழ் சேர்நிலம் 12. மற்றொன்று செந்தமிழ் சூழ்நிலம். செந்தமிழ் சூழ்நிலத்தை அவர்கள் குறிப்பிடும்போது ‘சிங்களம்’ என்று இலங்கையைக் குறிப்பிடுகின்றனர்.
கேள்வி: சங்ககால இலங்கை - முடிபு பற்றி நீங்கள் என்ன அறிந்துள்ளீர்கள்?
பதில்: இந்தியாவோடு ஒட்டிக்கொண்டிருந்த நிலப்பரப்பு முதற்சங்கக் கடற்கோளுக்குப் பின்னர் விலகித் தனித் தீவாக மாறியது. சிலப்பதிகார உரையில் அடியார்க்கு நல்லார் குறிப்பிடும் ஏழ்தெங்கநாட்டின் பகுதியாக இலங்கை விளங்கியது எனலாம். பௌத்தம் பரவுவதற்கு முன்னர் ஈழத்தில் பேசப்பட்ட மொழி தமிழே.இது ஆராயப்பட வேண்டிய செய்தி. சிங்களம் வடமோழியோடு தொடர்புடையது.